CELEX: 52013DP0292
Language: et
Date: 2013-07-02 00:00:00
Title: Euroopa Parlamendi 2. juuli 2013. aasta otsus Marine Le Peni puutumatuse äravõtmise taotluse kohta (2012/2325(IMM))

26.2.2016   
            
            
               ET
            
            
               Euroopa Liidu Teataja
            
            
               C 75/169
            
         P7_TA(2013)0292
   Marine Le Peni puutumatuse äravõtmise taotlus
   Euroopa Parlamendi 2. juuli 2013. aasta otsus Marine Le Peni puutumatuse äravõtmise taotluse kohta (2012/2325(IMM))
   (2016/C 075/27)
   
      Euroopa Parlament,
   
               —
            
            
               võttes arvesse Marine Le Peni puutumatuse äravõtmise taotlust, mille esitas 26. novembril 2012 Prantsuse Vabariigi justiitsminister seoses Lyoni apellatsioonikohtu peaprokuröri 7. novembri 2012. aasta taotlusega ja millest anti teada Euroopa Parlamendi täiskogu istungil 10. detsembril 2012,
            
         
               —
            
            
               olles vastavalt kodukorra artikli 7 lõikele 3 ära kuulanud Marine Le Peni esindanud parlamendiliikme Bruno Gollnischi,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ja 17. jaanuari 2013. aasta otsuseid (1),
            
         
               —
            
            
               võttes arvesse Prantsuse Vabariigi põhiseaduse artiklit 26,
            
         
               —
            
            
               võttes arvesse kodukorra artikli 6 lõiget 2 ja artiklit 7,
            
         
               —
            
            
               võttes arvesse õiguskomisjoni raportit (A7-0236/2013),
            
         
               A.
            
            
               arvestades, et Lyoni apellatsioonikohtu peaprokurör on taotlenud Euroopa Parlamendi liikmelt Marine Le Penilt parlamendiliikme puutumatuse äravõtmist seoses väidetavat õiguserikkumist käsitleva kohtumenetlusega;
            
         
               B.
            
            
               arvestades, et Euroopa Liidu privileegide ja immuniteetide protokolli nr 7 artiklis 9 on sätestatud, et parlamendiliikmetel on oma riigi territooriumil samasugune immuniteet nagu selle riigi parlamendi liikmetel;
            
         
               C.
            
            
               arvestades, et Prantsuse Vabariigi põhiseaduse artiklis 26 on sätestatud, et Prantsusmaa parlamendi liikmete vastu ei algatata kohtumenetlusi nende poolt töökohustuste täitmisel avaldatud arvamuste või antud häälte tõttu;
            
         
               D.
            
            
               arvestades, et Marine Le Peni süüdistatakse viha, diskrimineerimise või vägivalla õhutamises isikute rühma vastu nende usutunnistuse tõttu, mis on Prantsusmaa õiguses sätestatud õiguserikkumisena, eelkõige 29. juuli 1881. aasta akti artikli 24 lõikes 8, artikli 23 lõikes 1 ja artiklis 42 ning 29. juuli 1982. aasta akti 82-652 artikli 93 taandes 3, ning mille eest on ette nähtud karistused 29. juuli 1881. aasta akti artikli 24 lõigetes 8, 10, 11 ja 12 ning kriminaalkoodeksi artikli 131-26 lõigetes 2 ja 3;
            
         
               E.
            
            
               arvestades, et väidetav süütegu ei ole otseselt ega ilmselgelt seotud Marine Le Peni töökohustuste täitmisega Euroopa Parlamendi liikmena, samuti ei ole tegu Euroopa Parlamendi liikme kohustuste täitmisel avaldatud arvamuste või antud häältega Euroopa Liidu privileegide ja immuniteetide protokolli nr 7 artikli 8 tähenduses;
            
         
               F.
            
            
               arvestades, et süüdistus ei ole seotud Marine Le Peni kui Euroopa Parlamendi liikme positsiooniga;
            
         
               G.
            
            
               arvestades, et ei ole põhjust eeldada fumus persecutionis’t;
            
         
               1.
            
            
               otsustab Marine Le Peni puutumatuse ära võtta;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Prantsuse Vabariigi justiitsministrile ja Marine Le Penile.
            
         
      (1)  12. mai 1964. aasta otsus kohtuasjas 101/63: Wagner vs. Fohrmann ja Krier, EKL 1964, lk 195; 10. juuli 1986. aasta otsus kohtuasjas 149/85: Wybot vs. Faure ja teised, EKL 1986, lk 2391; 15. oktoobri 2008. aasta otsus kohtuasjas T-345/05: Mote vs. parlament, EKL 2008, lk II-2849; 21. oktoobri 2008. aasta otsus liidetud kohtuasjades C-200/07 ja C-201/07: Marra vs. De Gregorio ja Clemente, EKL 2008, lk I-7929; 19. märtsi 2010. aasta otsus kohtuasjas T-42/06: Gollnisch vs. parlament, EKL 2010, lk II-1135; 6. septembri 2011. aasta otsus kohtuasjas C-163/10: Patriciello, EKL 2011, lk I-7565 ning 17. septembri 2013. aasta otsus liidetud kohtuasjades T-346/11 ja T-347/11: Gollnisch vs. parlament (EKLis seni avaldamata).